Diari Oficial de la Generalitat Valenciana


Sumari del DOGV 6916, del 04-12-2012 (2012/11535)

RESOLUCIÓ de 12 de novembre de 2012, de la Direcció General d'Innovació, Ordenació i Qualitat Educativa, de la Conselleria d'Educació, Formació i Ocupació, per la qual es resol la convocatòria extraordinària d'autorització de centres i programes de compensació educativa a centres públics i privats concertats que impartixen ensenyances d'educació infantil (2n cicle), educació primària i educació secundària obligatòria, així com el programa PROA, per al curs 2012-2013.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6916

Data del DOGV
:   04-12-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/11568


Data del document
:   12-11-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 12 de novembre de 2012, de la Direcció General d'Innovació, Ordenació i Qualitat Educativa, de la Conselleria d'Educació, Formació i Ocupació, per la qual es resol la convocatòria extraordinària d'autorització de centres i programes de compensació educativa a centres públics i privats concertats que impartixen ensenyances d'educació infantil (2n cicle), educació primària i educació secundària obligatòria, així com el programa PROA, per al curs 2012-2013. [2012/11064]  
Amb la finalitat d'atendre les necessitats de l'alumnat que requerix compensació educativa, en el marc del que s'ha disposat en l'Orde de 4 de juliol de 2001, de la Conselleria de Cultura i Educació, per la qual es regula l'atenció a l'alumnat amb necessitats compensació educativa (DOGV 4044, de 17.07.2001), i en la Resolució de 2 d'abril de 2012, de la Direcció General d'Ordenació i Centres Docents, per la qual es convoca la sol·licitud dels programes de compensació educativa i els programes PROA i PASE, per al curs 2012-2013 (DOCV 6753, de 13.04.2012).   
Considerant que els centres públics i privats concertats que figuren en l'annex I de la present resolució requerixen per a desenrotllar les seues actuacions de compensació educativa una dotació extraordinària de recursos personals per al curs escolar 2012-2013.  
Atenent que els centres que figuren en l'annex II de la present resolució necessiten l'aplicació del programa d'acompanyament escolar, que forma part del pla PROA, per a la millora de l'aprenentatge de l'alumnat, la seua integració escolar, l'augment de la participació de les famílies i la potenciació de l'eficàcia educativa del centre.  
  
Revisades les sol·licituds dels centres i la proposta d'autorització extraordinària realitzada per les direccions territorials d'Educació, Formació i Treball d'Alacant, Castelló i València.  
Fent ús de les atribucions que em conferix la disposició final primera de l'Orde de 4 de juliol de 2001, resolc:  
  
Primer   
Autoritzar, amb caràcter extraordinari per al present curs escolar 2012-2013, els programes i mesures de compensació educativa en els centres públics i privats concertats que figuren en l'annex I de la present resolució.  
  
Segon  
Autoritzar el programa d'acompanyament escolar amb caràcter extraordinari per al present curs escolar 2012-2013, als centres públics i als centres privats concertats que figuren en l'annex II de la present resolució.  
  
Tercer  
Proposar a la Subsecretaria la concessió dels recursos humans indicats en l'annex I i l'annex II a fi de fer possible el desenrotllament de les actuacions de compensació educativa autoritzades en els centres públics.  
De la mateixa manera, i respecte als centres privats concertats, proposar al Servici de Centres Privats Concertats i Centres Privats, de la Direcció General de Centres Docents, la concessió dels recursos humans indicats en l'annex I i l'annex II a fi de fer possible el desenrotllament dels programes i mesures autoritzats.  
Les citades propostes de concessió de recursos humans es realitzaran amb efectes fins al 30 de juny de 2013.  
  
Quart  
La dotació prevista en esta resolució serà addicional a la concedida a cada centre segons la Resolució de 3 de setembre de 2012, de la Direcció General d'Innovació, Ordenació i Qualitat Educativa, de la Conselleria d'Educació, Formació i Ocupació, per la qual es resol la convocatòria ordinària d'autorització de centres i programes de compensació educativa a centres públics i privats concertats finançats amb fons públics que impartixen ensenyances d'educació infantil (2n cicle), educació primària i educació secundària obligatòria, així com els programes PROA i PASE per al curs 2012-2013 (DOCV 6857, de 07.09.2012).  
  
  
Quint  
La direcció dels centres públics i privats concertats ha d'omplir, en cada cas, els annexos IV i/o V de la referida Resolució de 3 de setembre de 2012 i els ha de remetre a l'adreça de correu electrònic: de la Direcció General d'Innovació, Ordenació i Qualitat Educativa, fins al 21 de desembre de 2012. L'omissió de l'enviament dels mencionats annexos degudament omplits implicarà l'avaluació negativa en el programa corresponent.  
  
  
Sext  
Els centres a què se'ls ha autoritzat el programa PAE elaboraran una memòria final, segons l'annex VII de la mencionada Resolució de 3 de setembre de 2012, del 14 al 28 de juny de 2013, i la remetran a l'adreça de correu electrònic que apareix en el dit annex.  
  
Sèptim  
L'autorització dels recursos humans i personals corresponents al curs 2013-2014 quedarà condicionada a l'avaluació positiva que es realitze dels resultats obtinguts en el curs, especialment pel referent a la millora global dels centres que han desenrotllat estos programes i a la millora de l'èxit escolar de l'alumnat d'estos.  
  
Contra esta resolució, que no esgota la via administrativa, els centres privats concertats que hagueren presentat sol·licitud en la convocatòria extraordinària podran interposar recurs d'alçada davant de la Secretaria Autonòmica d'Educació, en el termini d'un mes a comptar de l'endemà de la seua publicació. Tot això de conformitat amb què disposen els articles 107, 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
  
València, 12 de novembre de 2012.- La directora general d'Innovació, Ordenació i Qualitat Educativa: Beatriz Gascó Enríquez.  
  
ANNEX I / ANEXO I  
  
EDUCACIÓ COMPENSATÒRIA / EDUCACIÓN COMPENSATORIA  
  
  
Col·legis Públics d'Educació Primària / Colegios Públicos de Educación Primaria  
  
  
  
  
  
Instituts d'Educació Secundària / Institutos de Educación Secundaria  
  
  
  
  
  
Centres Concertats / Centros Concertados  
  
  
  
  
  
ANNEX II / ANEXO II  
  
PROGRAMA D'ACOMPANYAMENT ESCOLAR / PROGRAMA DE ACOMPAÑAMIENTO ESCOLAR  
  
  
Centres Concertats / Centros Concertados  
  
  
  
  
  
Col·legis Públics d'Educació Primària / Colegios Públicos de Educación Primaria  
  
